22 ઓગસ્ટના રોજ પંજાબના મુખ્યમંત્રી કેપ્ટન અમરિન્દર સિંહ તરફથી કેન્દ્ર સરકારને આ બાબતે એક ચિઠ્ઠી લખવામાં આવી હતી. આ ચિઠ્ઠીમાં તેમણે કહ્યુ હતુ કે શીખ શ્રદ્ધાળુઓને પાકિસ્તાનમાં સ્થિત કરતારપુર સાહિબ જવાની મંજૂરી માટે પ્રયાસ કરવામાં આવે. કેપ્ટન અમરિન્દરે વિદેશ મંત્રી સુષ્મા સ્વરાજ સામે પણ આ મુદ્દો ઉઠાવ્યો. તેમણે સુષ્માને અપીલ કરી હતી કે તેઓ પોતાના પાકિસ્તાન સમકક્ષ સામે આ મુદ્દો ઉઠાવે જેથી શ્રદ્ધાળુઓને ગુરુનાનકજીની જન્મતિથિ નિમિત્તે ઐતિહાસિક ગુરુદ્વારાના દર્શનનો લાભ મળી શકે.